Bétera ret homenatge a les Obreres i Majorals que van fer la festa fa més de 50 anys
25 de març de 2019

L’acte va congregar divendres a desenes de veïns i admiradors de la festa gran del poble

La Casa de la Cultura de Bétera va acollir divendres l'acte d'Homenatge als qui van ser Obreres o Majorals fa més de 50 anys, és a dir, des de 1968a 1941. L'acte que organitzava la regidoria de Festes de l'Ajuntament de Bétera pretenia fer un reconeixement a totes aquelles persones que han ajudat a mantindre viva la Festa de les Alfàbegues, conservant-la fins als nostres dies.

L'homenatge va estar conduït per la regidora de Festes i CUltura, Raquel Puig (Compromís), qui va començar recordant la història de l'Ofrena de les Alfàbegues, i agraint les hores de dedicació i treball que els allí presents havien fet de forma altruista cap a la festa.

Les Obreres del 2019, Pau, Davinia, Mireia i Maria Carmen, varen ser les encarregades de rebre en l'escenari als protagonistes. Començant per 1968 i acabant per 1941, els Majorals i Obreres presents pujaven i eren obsequiats amb una fotografia de record.

L'acte va acabar amb una fotografia de família i un gran aplaudiment dels assistents en reconeixement del seu esforç.